Яшчэ адзін праект з Верхнядзвінска належыць Валянціне Болбат. “РАЗ!МАЛЮЕМ ДЗЯЦІНСТВА” — гэта канцэпцыя пераводу мясцовых дзіцячых пляцовак на новы ўзровень, “апгрэйд”. Выявілася, што такіх пляцовак на ўвесь Верхнядзвінск усяго дзве, але і тыя, па сутнасці, не працуюць. І размова тут не толькі пра дзяцей: у расцягнутым у плане планіроўкі горадзе не хапае лавачак і зялёных зонаў для мамаў і сталых людзей.